stanford-oval/wikipedia huggingface dataset:
Ogre tramplīnlēkšanas
Historia

12. tammikuuta 2008 avattiin Ogreen K10 -mäki. Se oli Latvian ainoa käytössä oleva hyppyrimäki, koska Siguldassa oleva Latvian ensimmäinen hyppyrimäki Valmiera oli mennyt ajan saatossa hyppykelvottomaksi. Myöhemmin samana vuonna rakennettiin myös K15- ja K5 -mäet.
Mäkkylän rautatieasema

Mäkkylän rautatieasema (lyh. Mäk, ruots. Mäkkylä järnvägsstation) on seisake Espoon Leppävaarassa. Se sijaitsee Pitäjänmäen ja Leppävaaran asemien välissä rataosalla Helsinki–Turku, aivan Helsingin ja Espoon rajalla. Helsingin päärautatieasemalta Mäkkylään on matkaa noin yhdeksän kilometriä.
Mäkkylässä pysähtyvät A- ja L-junat. Kirkkonummen suuntaan liikennöidään pääsääntöisesti raiteelta 4 ja Helsinkiin raiteelta 3. Kahta muuta raidetta käyttävät aseman ohittavat kauko- ja lähijunat. Kehäradan vuoksi liikenne kaupunkiradan raiteilla muutettiin 27. lokakuuta 2013 oikeanpuoleisesta vasemmanpuoleiseksi.
Historia

Mäkkylän seisake avattiin 15. kesäkuuta 1940. Helsinki–Leppävaara-kaupunkiradan rakentamisen yhteydessä Mäkkylä sai uuden asemalaiturin, alikulkuväylän sekä rakennettiin uusi raidepari.
Mäkkylän seisakkeelta matkaavat saivat aiemmin matkustaa kaupungin sisäisellä lipulla kumpaan suuntaan tahansa: Helsinkiin menevät Helsingin sisäisellä lipulla ja vastaavasti Espooseen menevät Espoon sisäisellä lipulla. Tämä muuttui vuonna 2005, kun YTV päätti lopettaa kuntien rajapysäkeillä sovelletun kaksoistariffiin. Tämän vuoksi seisake kuului tuon jälkeen pelkästään Espoon alueeseen, ja Helsinkiin matkaavat joutuivat ostamaan seutulipun. HSL:n lippu-uudistuksen jälkeen vuonna 2019 tästä luovuttiin, kun Mäkkylän seisake sijoittui B-vyöhykkeelle.
Asemalla pysähtyvät junat

A (Helsinki–Leppävaara)
L (Helsinki–Kirkkonummi)
Niskon piirikunta

Niskon piirikunta (puol. powiat niżański) on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 66 589. Piirikunta on jaettu seitsemään maalaiskuntaan, jotka ovat Harasiuki, Jarocin, Jeżowe, Krzeszów, Nisko, Rudnik nad Sanem sekä Ulanów ja niissä on kylien lisäksi kolme kaupunkia; hallintokeskus Nisko, Rudnik nad Sanem ja Ulanów.
Niskon piirikunnan pinta-alasta arviolta 42,1 prosenttia oli metsän peitossa vuonna 2018.
Niskon piirikunnan työttömyysaste oli vuoden 2018 lopussa 15,7 prosenttia.
Piirikunnan väestöpyramidi 2014.
Vuoden 2019 lopussa Niskon piirikunnassa arvioitiin olevan 66 589 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 67 812 ja sen ennakoidaan vuoteen 2050 mennessä pienenevän 55 750 asukkaaseen. Alle 18-vuotiaiden arvioitiin vuoden 2019 lopussa muodostaneen 16,7 prosenttia piirikunnan väestöstä, työikäisten 64 prosenttia ja eläkeikäisten 19,3 prosenttia väestön keski-iän ollessa 41,4 vuotta. Elävänä syntyneiden määrä oli vuonna 2019 yhteensä 617 lasta.
Oleksandr Bakumenko

Oleksandr Bakumenko
Oleksandr Borysovytš Bakumenko (ukr. Олекса́ндр Бори́сович Баку́менко; 29. huhtikuuta 1959 – 11. huhtikuuta 2022) oli ukrainalainen poliitikko. Hän oli Euroopan solidaarisuus -puolueen jäsen ja palveli Verh’ovna Radassa vuosina 2014–2019. Hän kuoli 11. huhtikuuta 2022 62-vuotiaana.
Ogun (osavaltio)

| Ogun |
| --- | --- |

 Sijainti
 Koordinaatit: 7°00′N, 3°35′E 
Valtio:  Nigeria
Hallinto:  
 – hallinnollinen keskus:  Abeokuta
Pinta-ala:  16 762 km²
Väkiluku (2006):  3,7 miljoonaa
Kansat:  jorubat
Aikavyöhyke:  UTC+1
Ogun on  yksi Nigerian 36 osavaltiosta.  Se sijaitsee maan lounaisnurkassa Beninin rajalla. Ogunin pinta-ala on 16 762 neliökilometriä. Vuoden 2006 väestönlaskennan alustavien tulosten mukaan Ogunissa oli noin 3 728 000 asukasta.
Ogunin  pääkaupunki on Abeokuta. Ogun on Nigerian suurin kolapähkinöiden tuottaja.
Suurin osa Ogunista on trooppista sademetsää; luoteisosassa on puusavannia.
Aiheesta muualla

Kuvia tai muita tiedostoja aiheesta Ogun (osavaltio) Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Nishinomiya

| Nishinomiya-shi (西宮市) |
| --- | --- |
 Näkymä Nishinomiyaan
 lippu:  Sinetti
 Nishinomiyan sijainti Hyōgon prefektuurissa.
 Koordinaatit: 34°44′16″N, 135°20′30″E 
Valtio:  Japani
Alue:  Kansai
Prefektuuri:  Hyōgon prefektuuri
Hallinto:  
 – Pormestari:  Takeshi Imamura
Pinta-ala:  
 – Kokonaispinta-ala:  99,96 km²
Väkiluku (2014):  487 015
 – Väestötiheys:  4 872 as./km²
Symbolit:  
 – Puu:  Kamferipuu
 – Kukka:  Kirsikka
 
 http://www.nishi.or.jp/ 
Infobox OKVirheellinen NIMI-arvo: 
Nishinomiya (jap. 西宮市, Nishinomiya-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee prefektuurin kaakkoisosassa Osakanlahden rannalla Kōben ja Osakan kaupunkien välimaastossa ja toimii niiden nukkumalähiönä. Idässä se rajautuu Mukojokeen ja sen takana Amagasakin kaupunkiin, koillisessa Itamin ja Takarazukan kaupunkeihin, lännessä Kōbeen ja Ashiyaan. Nishinomiyan eteläosat ovat alavaa ja tiheään asuttua maata, pohjoisosissa kohoavat vuoret luonnonalueineen. Kaupungissa on 487 015 asukasta (vuonna 2014) ja sen pinta-ala on 99,96 neliökilometriä. Nishinomiya on valittu yhdeksi Japanin ydinkaupungeista.
Nishinomiya tarkoittaa ’läntistä pyhäkköä’, ja Heian-kaudella nimi viittasi (Kiotosta katsottuna) Hirotan pyhäkköön. Nykyisen kaupungin juuret ovat sen viereen syntyneessä pyhäköneduskaupungissa. Myöhemmin Edo-kaudella paikkakunta kehittyi Kiotosta Länsi-Japaniin johtaneen tien varren postiasemana. Japanin kunnallishallinnon perustamisen yhteydessä vuonna 1889 Nishinomiyasta tehtiin maaseutukaupunki. Kaupunkioikeudet se sai vuonna 1925, minkä jälkeen se on kasvanut kuntaliitosten kautta huomattavasti aiempaa suuremmaksi.
Nishinomiyassa sijaitsevat Hanshin Tigers -pesäpallojoukkueen kotiareena Kōshienin stadion ja Kansei gakuin -yliopisto.
Aiheesta muualla

Kuvia tai muita tiedostoja aiheesta Nishinomiya Wikimedia Commonsissa
Nishinomiyan kaupungin internetsivut (japaniksi)
Oleksandr Bilanenko

| Mitalit> Maa:   Ukraina.Miesten ampumahiihto.MM-kilpailut  | Mitalit> Maa:   Ukraina.Miesten ampumahiihto.MM-kilpailut  | Mitalit> Maa:   Ukraina.Miesten ampumahiihto.MM-kilpailut  | Maa:   Ukraina> Miesten ampumahiihto. |
| --- | --- | --- | --- |
|  Pronssia | Hanti-Mansijsk 2011 | 4 × 7,5 km |  |
Oleksandr Viktorovytš Bilanenko (ukr. Олександр Вікторович Біланенко; s. 8. tammikuuta 1978 Sumy) on ukrainalainen ampumahiihtäjä.
Bilanenko on kilpaillut maailmancupissa kaudesta 1999–2000 lähtien. Hänen paras osakilpailusijoituksensa on seitsemäs tila Östersundin takaa-ajosta kaudelta 2004–2005. Bilanenko oli samalla kaudella maailmancupin kokonaiskilpailussa kahdeskymmenes.
Bilanenko osallistui MM-kisoihin ensimmäistä kertaa vuonna 2000. Hänen paras henkilökohtainen sijoituksensa MM-kisoista on kahdeksas sija, jonka hän saavutti Oberhofin kisoissa 2004 sekä yhteislähdöstä että normaalimatkalta. Bilanenko voitti pronssia viestistä Hanti-Mansijskin kisoissa 2011.
Bilanenko on osallistunut olympialaisiin vuodesta 2002 lähtien. Hän on ollut joka kerralla mukana maansa viestijoukkueessa, joka sijoittui seitsemänneksi sekä Salt Lake Cityssä 2002 että Torinossa 2006. Bilanenko sai parhaan henkilökohtaisen sijoituksensa Vancouverissa 2010, kun hän oli normaalimatkalla 22.
Oleksandr Biletskyi

Oleksandr Ivanovytš Biletskyi (ukr. Олександр Іванович Білецький; 2. marraskuuta 1884 Kazanin lähellä, Venäjä – 2. elokuuta 1961 Kiova, Ukrainan SNT) oli ukrainalainen kirjallisuudentutkija ja Ukrainan SNT:n tiedeakatemian täysjäsen vuodesta 1939 ja varapuheenjohtaja 1946–1948. Hän oli Neuvostoliiton tiedeakatemian täysjäsen vuodesta 1958.
Biletskyi opiskeli Harkovan yliopistossa ja opetti Harkovassa vuodesta 1907 kirjallisuutta. Vuoden 1917 vallankumouksen jälkeen hänestä tuli Harkovan yliopiston kirjallisuuden professori. Teoksissaan hän käsitteli länsieurooppalaisia ja venäläisiä kirjailijoita, mutta pääosan työstään hän omisti ukrainalaiselle kirjallisuudelle.
Biletskyi kokosi antologioita ja oppikirjoja klassisesta, länsieurooppalaisesta ja ukrainalaisesta kirjallisuudesta. Ukrainalaisen kirjallisuuden yhteydessä hän tähdensi sen suhteita muuhun slaavilaiseen ja läntiseen kirjallisuuteen. Koska monet ukrainalaiset kirjailijat olivat kiellettyjä Neuvostoliitossa, hän käsitteli kirjallisuutta yleisellä tasolla. Hän oli tiedeakatemian kirjallisuusinstituutin johtaja 1944–1961 ja oli siten neuvosto-Ukrainan kirjallisuudentutkimuksessa eturintamassa ja ohjasi ja opetti nuorempia kirjallisuudentutkijoita.
Biletsyin poika oli taidemaalari, taiteen tutkija Platon Biletskyi.
Assetto Corsa

| Assetto Corsa |
| --- | --- |


Kehittäjä:  Kunos Simulazioni
Julkaisija:  505 Games
Jakelija:  Steam, Humble Store, Microsoft Store, PlayStation Now ja PlayStation Store
Pelisarja:  Assetto Corsa
Julkaistu:  Windows (early access):WW 8. marraskuuta 2013Koko julkaisu:WW 19. joulukuuta 2014PlayStation 4, Xbox One EU 26. elokuuta 2016NA 30. elokuuta 2016
Lajityyppi:  simulaatiopeli, ajopeli
Pelimuoto:  yksinpeli, moninpeli
Ikäluokitus:  ESRB: E  , PEGI: 3
Alusta:  Windows PlayStation 4 Xbox One
Jakelumuoto:  Steam, PlayStation Network, Xbox Live
Oheislaite:  rattiohjain, pad-ohjain, VR-lasit tuettu (valinnainen)
Lisää peliartikkeleitaVideopelien teemasivulla
Infobox OK    : 
Assetto Corsa ("kilpailuasetus" italiaksi) on italialaisen Kunos Simulazioni -studion kehittämä autosimulaattoripeli. Peli julkaistiin Windows -alustalle 8. marraskuuta 2013 ja koko peli 19. joulukuuta 2014. PlayStation 4:lle ja Xbox Onelle peli julkaistiin Euroopassa 26. elokuuta ja Pohjois-Amerikassa 30. elokuuta 2016.
Kehittäjät ovat kertoneet työskentelevänsä läheisessä yhteistyössä sekä autovalmistajien että kilpatallien kanssa, muun muassa Porschen kanssa
Konsoliversion kehittäminen alkoi kun Sony toimitti kehittäjille PlayStation 4-kehityspaketin nähdäkseen voisiko käännös olla mahdollinen.
Kehittäjillä on lisäksi kaupalliseen käyttöön (teollisuus, koulutus, markkinointi ja promootio) tarkoitettu Assetto Corsa PRO. Tammikuussa 2018 kehittäjät ilmoittivat Blancpain GT -sarjan kanssa Assetto Corsa Competizione -versiosta.
Simulaatiomallinnus

Intelin videopelilistauksessa simulaatiomallinnuksesta mainitaan seuraavia ominaisuuksia:
renkaiden flat spot kuluminen
renkaiden lämpösyklit, mukaan lukien graining ja blistering
kehittynyt aerodynaaminen mallinnus, liikkuvilla komponenteilla
hybridijärjestelmät kuten KERS
Päivitysversio 1.14 lisää tuulialgoritmin ja parantaa tekoälyä sekä varikkopysähdyksiä.
Muun muassa Nürburgring Nordschleife -rata on mallinnettu laserkeilausteknologialla.
Vuonna 2017 julkaistu Laguna Secan rata on mallinnettu laserkeilauksella ja on julkaistu ilmaisena päivityksenä pelin omistajille.
Tekniikka

Päivitysversio 1.13 Windows-alustalla lisää tuen OpenVR/HTC Vive virtuaalitodellisuuslaseille aiemman Oculus Rift tuen lisäksi. Lisäksi muun muassa TrackIR on tuettu.
Suurin osa ohjelmasta on C++ koodia, jonka lisäksi palvelinsovellus on tehty go-kielellä.
Ulkoisista ohjelmakirjastoista käytössä ovat muun muassa ODE ja FMOD.
Laajennukset

Sisältöä on laajennettu useilla lisäosilla alkuperäisen julkaisun jälkeen.
Vuoden 2016 loppuun mennessä julkaistuja maksullisia laajennusosia ovat:
Dream Pack 1 (11.3.2015)
Dream Pack 2 (8.10.2015)
Dream Pack 3 (15.12.2015)
Japanese Pack (18.5.2016)
Red Pack (14.7.2016)
Tripl3 Pack (26.8.2016)
Porsche Pack I (25.10.2016)
Porsche Pack II (22.11.2016)
Porsche Pack III (20.12.2016)
Ready To Race (18.5.2017)
Ferrari 70th Anniversary Pack (19.9.2017)
Maksullisten lisäosien lisäksi on julkaistu myös ilmaisia lisäyksiä kuten Mazda 787B. Vuonna 2017 julkaistu Bonus Pack 3 lisää Laguna Secan radan sekä seitsemän autoa.
PlayStation 4 ja Xbox One julkaisuissa osa lisäosista sisältyy varsinaiseen julkaisuversioon.
PlayStation 4 laajennusosat syyskuussa 2017 ovat:
Prestige Pack
Performance Pack Upgrade
Japanese Pack
Red Pack
Porsche Pack 1
Porsche Pack Vol.2
Porsche Pack Vol.3
Ready To Race
Vastaanotto

Red Bull sivuston lukijaäänestyksessä Assetto Corsa on äänestetty vuoden 2016 parhaaksi kilpapeliksi
Autoihin keskittyvä Evo-lehti kommentoi päivitysversiota 1.6 seuraavasti:
»But all the characteristics we loved before still remain: There's a real sense of weight and momentum to vehicles, tyres bite into and scrub across tarmac in a manner familiar to anyone who has driven a real vehicle on track, and the circuits themselves are fiendishly realistic, with the same inconvenient bumps, tricky cambers and severe kerbs you'd find on their real-life counterparts.»
Top Gear -lehti kommentoi konsoliversiota seuraavasti:
»Otherwise, Assetto Corsa is exceptional. It’s short on cars and tracks compared to a big budget behemoth like Forza 6, but what’s there is clearly an enthusiast selection.»
Motorsport.com -sivusto kommentoi Windows-versiota vuonna 2015 seuraavasti:
»Assetto Corsa is a beautiful game, the result of laser-scanning accuracy and precision, with good sound, AI that needs improving, and a multiplayer community that could really benefit from more clean racers.  The mods available for the sim, however, take it to the next level.  If you’re looking for a good sim to enter the sim-racing community with, Assetto Corsa is a fantastic choice that will provide an incredible amount of cars and tracks for a one-time payment.»
Rock, Paper, Shotgun -sivuston 25:n parhaan simulaatiopelin listalla Assetto Corsa oli sijalla numero 5 toukokuussa 2017.
Pelaaja-lehti antoi konsoliversion arvostelussaan arvosanan 8/10.
Alphr-sivusto neljä tähteä viidestä arvostelussaan.
Eurogamer-sivusto antoi arvostelussaan arvosanan 9/10.
Laitevaatimukset

Windows-version minimivaatimukset:
suoritin: AMD Athlon X2 2.8 GHZ, Intel Core 2 Duo 2.4 GHZ
grafiikkasuoritin: DirectX 10.1 (esim. AMD Radeon HD 6450, Nvidia GeForce GT 460)
muistimäärä: 2 GB RAM
tallennustila: 15 GB
käyttöjärjestelmä: Windows Vista Sp2 - 7 Sp1 - 8 - 8.1 - 10
Laitteistosuositus:
suoritin AMD kuusiytiminen CPU, Intel neliytiminen CPU
grafiikkasuoritin: DirectX 11 (esim. AMD Radeon 290x, Nvidia GeForce GTX 970)
muistimäärä: 6 GB RAM
tallennustila: 30 GB
käyttöjärjestelmä: Windows Vista Sp2 - 7 Sp1 - 8 - 8.1 - 10
Aiheesta muualla

Assetto Corsa MobyGamesissa (englanniksi)
Assetto Corsan viralliset sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Assetto Corsa
Käännös suomeksi
Nina Foch

Nina Foch elokuvan Pariisin lumoissa -trailerissa.
Nina Foch (20. huhtikuuta 1924 Leiden, Alankomaat – 5. joulukuuta 2008 Los Angeles, Kalifornia, Yhdysvallat) oli yhdysvaltalainen näyttelijä. Hän oli vuonna 1955 Oscar- ja vuonna 1980 Emmy-ehdokkaana.
Foch oli vuosina 1954–1959 naimisissa James Liptonin kanssa. Hän opetti 1960-luvulta asti USC School of Cinema-Televisionissa, ja hänellä on oma tähtensä Hollywood Walk of Famella.
Valikoitu filmografia

Cry of the Werewolf (1944)
The Return of the Vampire (1944)
I Love a Mystery (1945)
My Name is Julia Ross (1945)
The Guilt of Janet Ames (1947)
The Dark Past (1948)
Johnny Allegro (1949)
Pariisin lumoissa (1951)
Executive Suite (1954)
Kymmenen käskyä (1956)
Cash McCall (1960)
Spartacus (1960)
Mahogany (1975)
Pahan vanki (1998)
How to Deal (2003)
Aiheesta muualla

Nina Foch Internet Movie Databasessa. (englanniksi)
Objektiivisuus (täsmennyssivu)

Objektiivisuus tarkoittaa seuraavia asioita:
objektiivisuus, eräs tieteellisyyden kriteeri
moraalin objektiivisuus, moraalisen realismin käsitys, jonka mukaan asian moraalinen hyvyys ei riipu ihmisistä
journalistinen objektiivisuus, kaikkien osapuolien kuuleminen uutista varten.
Naantalin voiteluainetehdas

Naantalin voiteluainetehdas on Naantalissa sijaitseva, vuonna 1957 perustettu Pohjoismaiden suurin moottori- ja vaihteistoöljyjä, laivaöljyjä sekä muita öljyjä teollisuuden käyttöön valmistava tehdas. Naantalissa valmistetaan noin sataa erilaista tuotelaatua ja 900 tuotepakkausyhdistelmää. Euroopassa Mobil 1 -moottoriöljyä valmistetaan Naantalin lisäksi ainoastaan Ranskassa. Naantalin tehtaalla työskentelee noin 85 työntekijää. Tehtaan omistaa ExxonMobil Finland Oy Ab, joka on maailman suurimman öljyn tuottajan ja myyjän Exxon Mobil Corporationin tytäryhtiö.
Naantalin voiteluainetehtaan toimintoihin kuuluvat sekoitus, täyttö, laboratoriotutkimukset, varastointi ja toimitukset. Ainoastaan tuotekehitys tehdään Yhdysvalloissa.
Historia

1950-luvulla heräsi tarve perustaa voiteluainetehdas Suomeen, kasvavan kotimaisen kulutuksen turvaamiseksi. Paikaksi valittiin Naantali, luonnonsataman ja hyvän meriyhteyden takia. Naantalin kaupunki ja Mobil Oil sopivat 1. tammikuuta 1956 voiteluainetehtaan rakennuspaikasta Naantalin satamaan. Sekoittamon ja varaston rakennustyöt alkoivat nopeasti sopimuksen allekirjoittamisen jälkeen ja ensimmäinen perusöljytoimitus saapui satamaan heinäkuussa 1957. Kokonaisuudessaan tehdas oli valmis vuoden 1957 loppuun mennessä.
1990-luvun lopulla Exxon ja Mobil fuusioituivat ja emoyhtiö ExxonMobil aloitti Naantalin tehtaalla Esso-tuotteiden valmistuksen. Esson tuotteiden vienti Naantalista aloitettiin vuonna 2003, kun Saksassa sijainnut voiteluainetehdas lopetti toimintansa.
Tehtaan säilyminen Naantalissa ja Suomessa, johtuvat siihen tehdyistä investoinneista, joita on tehty yli 10 miljoonaa dollaria 2000-luvulla. Ne ovat olleet sidoksissa kansainvälisen talouden kehittymiseen. Neuvostoliiton hajoaminen ja uusien markkinoiden avautuminen Venäjälle ovat myös avittaneet tehtaan kehittymistä.
Vienti

Naantalin voiteluainetehdas sijaitsee strategisesti tärkeällä paikalla idänviennin kannalta, sillä 65 prosenttia tuotannosta suuntautuu Venäjälle. Myös Valko-Venäjä, Kazakstan, Ukraina ja Baltian maat ovat merkittäviä vientikohteita. Yhteensä tehtaan tuotteista 80 prosenttia menee vientiin.
Tuotteet ja tuotanto

Voimakkaasti kasvaneen viennin ja kotimaan kysynnän vuoksi Naantalin tehtaan tuotanto on kolminkertaistunut 2000-luvulla. Tehtaan toimintoihin kuuluu sekoitus, täyttö, laboratoriotutkimukset, varastointi ja toimitukset. Tehtaassa valmistetaan päivittäin muun muassa noin 25 000 neljän litran pakkausta öljyä. Vuonna 2006 tehtaalla valmistettiin 72 miljoonaa litraa voiteluaineita.
Naantalin voiteluainetehtaassa tuotteet pakataan litran ja neljän litran purkkeihin, 20 litran kanistereihin, tynnyreihin sekä tuhannen litran kontteihin. Lisäksi tuotteita toimitetaan säiliöautolla irtoöljynä. Voiteluaineista 90 prosenttia pakataan ja kymmenen prosenttia toimitetaan irtoöljynä. Purkitus tapahtuu automaattisesti, eikä tuotteisiin kosketa käsin missään vaiheessa. Neljän litran purkkeja pystytään täyttämään 100 kappaletta minuutissa.
Raaka-aineet toimitetaan perusöljylaivalla Naantalin satamaan ExxonMobilin jalostamoilta Euroopasta. Perusöljylaiva käy Naantalin satamassa noin kolmen viikon välein ja toimittaa kerrallaan 3000 tonnia perusöljyä. Öljyistä ja lisäaineista sekoitetaan voiteluaineita kahdella eri menetelmällä, joko pulssi-ilmalla toimivissa sekoitussäiliöissä tai mekaanisissa sekoituskattiloissa. Yhdessä erässä voidaan valmistaa 4-300 tonnia voiteluainetta kerrallaan.
Tehtaassa on oma laadunvarmistuslaboratorio, jossa varmistetaan tehtaaseen tulevien perusöljyjen ja lisäaineiden sekä lähtevien valmiiden voiteluaineiden laatu.
Tehtaalla pakatut tuotteet toimitetaan rekka-autolla Turussa sijaitsevaan ulkoistettuun varastoon, johon varastoidaan myös ExxonMobilin muilta tehtailta saapuvat tuotteet.
Naantalissa valmistetaan noin 100 erilaista öljy -tuotelaatua ja 900 tuotepakkausyhdistelmää.
Tuotteet ja tuotanto > Mobil 1

Tunnetuin Naantalissa valmistettavista öljyistä on täyssynteettinen Mobil 1 -moottoriöljy, jota on valmistettu Naantalissa vuodesta 1985 lähtien.
Mobil 1 -moottoriöljyä
Objektitiedosto

Objektitiedostolla tarkoitetaan konekieltä sisältävää binääritiedostoa, jonka kääntäjä on ohjelmointikielisestä lähdekooditiedostosta kääntänyt.
Objektitiedostoa ei vielä voida suorittaa. Suoritettava ohjelma kootaan yhdestä tai useammasta objektitiedostosta sekä kirjastoista linkkeriohjelmalla.
Objektitiedostoilla on useita eri formaatteja riippuen käytetystä alustasta (esim. Windows, Linux) sekä käytetyistä ohjelmista (esimerkiksi GNU-ympäristö, Microsoft Common Language Runtime).
Objektitiedostot voivat käyttää samoja tiedostomuotoja kuin lopullinen ohjelmatiedosto:
a.out
COFF, ECOFF, XCOFF
ELF, Executable and Linkable Format
Mach-O
PE, Portable Executable
SOM/ESOM
Norbert Klaar

| Mitalit> Maa:   Itä-Saksa.Miesten ammunta. Olympialaiset  | Mitalit> Maa:   Itä-Saksa.Miesten ammunta. Olympialaiset  | Mitalit> Maa:   Itä-Saksa.Miesten ammunta. Olympialaiset  | Maa:   Itä-Saksa> Miesten ammunta. |
| --- | --- | --- | --- |
|  Kultaa | Montreal 1976 | 25 m olympiapistooli |  |
Norbert Klaar (s. 12. lokakuuta 1954) on itäsaksalainen pistooliampuja ja olympiavoittaja.
Norbert Klaar saavutti urallaan olympiakullan 25 m olympiapistoolissa Montrealissa 1976.
Nina Genke-Meller

Nina Genke-Meller: Suprematistinen asetelma, vuodelta 1915.
Nina Genke-Meller (1893 Kiova – 1954 Moskova) oli ukrainalais-venäläinen taidemaalari ja lavastaja.
Elämänvaiheita

Genke-Mellerin isä oli alankomaalainen ja äiti venäläinen. Hän valmistui ylioppilaaksi Kiovassa vuonna 1912 ja työskenteli seuraavana vuonna opettajana. Hän opetti maantietoa, historiaa ja piirustusta. Kiinnostus taiteeseen heräsi ja hän aloitti taideopinnot Kiovassa vuonna 1914.
Opiskelupaikkana oli Aleksandra Eksterin perustama studio ja edettyään opinnoissaan pidemmälle Genke-Meller työskenteli studiossa assistenttina vuodet 1915–1917. Vuodesta 1915 lähtien hän työskenteli yhdessä muiden taiteilijoiden kanssa Verbovkan kylän kansan keskuksessa taiteilijana. Kyseisessä kylässä työskenteli myös muita suprematismiin syntyyn vaikuttaneita taiteilijoita kuten Kazimir Malevitš ja Olga Rozanova. Vuonna 1915 järjestettiin Moskovassa etelävenäläisen modernin taiteen näyttely, johon Genke-Meller osallistui yhdessä Aleksandra Eksterin kanssa.
Genke-Meller oli aktiivisesti mukana järjestämässä vuonna 1917 pidettyä järjestyksessä toista venäläisen nykytaiteen näyttelyä. Näyttely oli yleisömenestys. Seuraavana vuonna hän palasi Kiovaan, missä toimitti taidelehteä.
Neuvostovallan alkuvuosina Genke-Meller teki uutta hallintoa tukevaa propagandaa. Hän teki julisteita maalasi juniin propagandajulisteita.
Moskovaan Genke-Meller palasi vuonna 1924. Syynä oli perhetragedia, hänen vanhin lapsensa oli kuollut. Työpaikka löytyi N.P. Lamanovin studiosta, jossa hän suunnitteli tapetteja ja posliiniesineitä.
Lähes koko uransa Genke-Meller eli miehensä Vadym Mellerin varjossa. Hänen kuollessaan hänen työnsä oli lähes tulkoon unohdettu.
Aiheesta muualla

John E. Bowlt, ed., Crossroads: Modernism in Ukraine, Exhibition Catalogue, Chicago Cultural Center, Chicago, and The Ukrainian Museum, New York, 2006-2007.
Norri

Norri on muun muassa seuraavien henkilöiden sukunimi:
Joose Norri (s. 1971), on moninkertainen shakin Suomen-mestari
Marja-Riitta Norri (s. 1950), on suomalainen arkkitehti ja Suomen rakennustaiteen museon entinen pitkäaikainen johtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.